I-2-2-3-tabadut n tumgist 20 n leqrun-a i yɛeddan, inagmayen nudan amek i d-lulent tumgisin, kra qqaren-d belli di tazwara llant-d d ineḍruyen imezrayanen i ɣef i d-yeḍra ubeddel s teɣzi n wakud. Wiyaḍ fkan-d turda nniḍen anda ɣur-sen tumgist tban-d seg uɛraḍ n medden ad d-segzin sebbat n tumanin n ugama i asen-d-yuzgan d ugur. Llant turdiwin nniḍen ɣef tumant-a, maca yiwet ur tessiweḍ ad d-ter ɣef yisteqsiyen i dyellan ɣef tawsit-a xas akken ɛiwnent aṭas di tigzi n usentel-a. Tumgist d ayen akk i yefɣen i tilawt, d ayen yellan d asugen, temxalaf si temnadṭ ɣer tayeḍ daɣen ad d-naf aṭas ur d-yeddin ara ɣer tizi n wass-a.